Komisijos sprendimas
2004 m. vasario 16 d.
iš dalies keičiantis Sprendimo 96/510/EB tam tikrus priedus, susijusius su zootechniniais reikalavimais arklinių šeimos gyvūnų spermos, kiaušialąsčių ir embrionų importui
(pranešta dokumentu Nr. C(2004) 388)
(tekstas svarbus EEE)
(2004/186/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1994 m. birželio 23 d. Tarybos direktyvą 94/28/EB, nustatančią principus, susijusius su zootechniniais bei genealoginiais reikalavimais, taikytinais gyvūnų, jų spermos, kiaušialąsčių bei embrionų importui iš trečiųjų šalių ir iš dalies pakeičiančią Direktyvą 77/504/EEB dėl grynaveislių veislinių galvijų [1], ypač į jos 5 straipsnio trečiąją įtrauką, 6 straipsnio antrąją įtrauką ir 7 straipsnio antrąją įtrauką,
kadangi:
(1) Zootechniniame pažymėjime turi būti nurodyta tam tikra informacija, iš kurios galima nustatyti gyvūnų, iš kurių paimta sperma, kiaušialąstės ar embrionai, kilmę bei juos identifikuoti.
(2) Arklinių šeimos gyvūnų spermos, kiaušialąsčių ir embrionų kilmės ir zootechninių pažymėjimų prekybai Bendrijoje pavyzdžiai ir duomenys, kuriuos reikia nurodyti, jau yra nustatyti 1996 m. sausio 12 d. Komisijos sprendime 96/79/EB, nustatančiame registruotų arklinių šeimos gyvūnų spermos, kiaušialąsčių ir embrionų zootechninius pažymėjimus [2].
(3) Galvijų, kiaulių, avių ir ožkų spermos, kiaušialąsčių ir embrionų importui iš trečiųjų šalių pažymėjimų pavyzdžiai yra nustatyti 1996 m. liepos 18 d. Komisijos sprendime 96/510/EB, nustatančiame kilmės ir zootechninius pažymėjimus veislinių gyvulių, jų spermos, kiaušialąsčių ir embrionų importui [3].
(4) Siekiant Bendrijos taisyklių suderinamumo Sprendime 96/510/EB nustatytus kilmės ir zootechninius pažymėjimus reikėtų papildyti nuostatomis, reglamentuojančiomis arklinių šeimos gyvūnų spermos, kiaušialąsčių ir embrionų importą iš trečiųjų šalių. Šių nuostatų pagrindas turėtų būti zootechniniai reikalavimai, taikomi prekybai Bendrijoje arklinių šeimos gyvūnų sperma, kiaušialąstėmis ir embrionais.
(5) Sprendimas 96/510/EB turėtų būti iš dalies atitinkamai pakeistas.
(6) Šiame sprendime numatytos priemonės atitinka Zootechnikos nuolatinio komiteto nuomonę,
NUSPRENDĖ:
1 straipsnis
Sprendimo 96/510/EB IV, V ir VI priedai yra iš dalies keičiami, vadovaujantis šio sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje, 2004 m. vasario 16 d.